google/wiki40b huggingface dataset:
Tønsvik

Tønsvik er ei bygd i Tromsø kommune. Den ligger i Tønsvika, på sørsida av Grøtsundet, rundt 15 kilometer nordøst for Tromsø sentrum. Tønsvik grunnkrets hadde 453 innbyggere i 2015. Bebyggelsen i bygda ligger på begge sider av Tønsvikelvas munning, og tettbebyggelsen utgjør tettstedet Kjosen, som i 2014 hadde 367 innbyggere. Fv53 passerer gjennom bygda.
Tønsvika er kanskje mest kjent for sine gode skiløyper, men også oppfostring av gode fotballspillere.
Tromsø ILs Hans Åge Yndestad har vært med å sette Tønsvika på kartet. Han har spilt med TIL i hele 10 år, og har notert seg med åtte scoringer.
Hans lillebror Eirik André Yndestad er like trofast. Han har spilt for Tromsdalen UIL siden 2005, og er en av spillerne som har vært lengst i klubben.
Av andre lovende spillere i Tønsvika, finner vi Frank-Even Bergheim som for øyeblikket er keeper for det lokale laget Ulfstind.
Kent-Einar Myreng er også en person fra Tønsvika som har forsøkt å få bygda på kortet. Filmskaperen har ved flere anledninger lagd kortfilmer som har fått både lokal og nasjonal oppmerksomhet rettet mot Tønsvika.
Av relativt gode musikere fra Tønsvika, finner vi Stein Odin Johannessen, Jørn Kristian Myreng, Kristoffer Wester Amundsen, Espen Solli og Fredrik Olsen Liland.
Curry

Curry er en fellesbetegnelse på en rekke forskjellige aromatiske matretter, mest kjent fra det indiske og thailandske kjøkken, men etter hvert innført over hele Asia, fra Pakistan i vest og omsider til Japan.
Navnet curry stammer fra kari, et tamilsk ord for saus.
Wesselburenerkoog

Historie

Etter periodevis landvinning gjennom bygginger av diker på midten av 1800-tallet; ble området sikret, og dermed beboelig, i 1862. Det betyr at hele kommunen praktisk talt er en eneste stor polder (på tysk kalt koog), altså tidligere, lavtliggende havbunn.
Gian Vincenzo Pinelli

Bakgrunn

Ganske lite er kjent om Pinellis oppvekst. Han var sønn i en velberget familie i Napoli. Familien hadde også slektsrøtter i Genova.
Pinelli begynte sin utdannelse i Napoli og fortsatte så ved universitetet i Padova.

Karriere

Han var en hengiven botaniker og bygde opp en stor privat hage; denne ble etterhvert utviklet til «Napolis botaniske hage». Planten Pinellia av myrkonglefamilien er navngitt etter Pinelli.
Gian Vincenzo Pinellis interesser lå innen en rekke områder og han hadde store samlinger av fossiler, mineraler, mynt, astronomiske og matematiske redskaper, kart og portretter. Hans største lidenskap var hans litterære samling som han bygde opp i løpet av femti år.
I 1558 flyttet Pinelli til Padova. Han hilste folk velkomne til å ta del av hans litterære samling som ble kjent for de fleste akademikere og kunstnere i datidens Europa.  Blant gjestene var teologen og senere kardinalen Roberto Bellarmino, poeten Torquato Tasso og botanikeren Carolus Clusius.
Pinelli ble her også mesén gor en rekke vitenskapsmenn, deriblant Galileo Galilei, Nicolas-Claude Fabri de Peiresc, og andre.

Den pinelliske håndskriftsamlingen

Pinellis bok- og manuskriptsamling var en av datidens største private samlinger og omfattet ca 8 500 antikke bøker og over 700 manuskripter . I disse samlinger inngikk blant annet verket «Ilias Picta», idag et av kun tre bevarte illustrerte verker i velden fra antikken.
Etter Pinellis død solgte han pårørende hele samlingen på auksjon den 14. juni 1608 . En stor del ble da innkjøpt av kardinalerkebiskop Federico Borromeos representant Fabio Leuco for 3 000 scudis til Det ambrosianske bibliotek.  i Milano. En annen stor del ble innkjøpt av en engelsk bokforlegger som leiet tre fartøyer for hjemtransporten. Under reisen til England ble ett av fartøyene kapret av franske pirater. Da de oppdaget at lasten kun bestod av bøker og manuskripter kastet de hele samlingen overbord .
Peter Thompson

Karriere

Thompson begynte sin fotballkarriere i Preston North End FC, etter at klubben hadde slått 16 andre klubber i å få signaturen hans. I sesongen 1962/1963 scorte han et mål mot Liverpool og spilte så bra at daværende manager Bill Shankly betalte 37 000 pund for han 14. august 1963. Han gjorde sin debut for sin nye klubb ti dager senere i 2-1-seieren borte mot Blackburn Rovers FC på Ewood Park. Hans første scoring kom 16. september da Liverpool knuste Wolverhampton Wanderers FC 6-0 hjemme på Anfield.
Med Thompson som venstreving, og mannen som har spilt flest kamper for Liverpool, Ian Callaghan, som høyreving begynte Liverpool kampen mot toppen i engelsk fotball, og i sesongen 1963/1964 vant Liverpool 1. divisjon. Året etter var han med på da Liverpool vant sin første seier i FA-Cupen i deres 73 årige historie, etter at laget vant 2-1 etter ekstraomganger over Leeds United på Wembley.
Liverpool vant ligaen igjen i sesongen 1965/1966 med Thompson på laget.
Thompson ble innlemmet i den 28 mann store troppen før verdensmesterskapet i fotball som ble arrangert i England i 1966, men da landslagstrener Alf Ramsey presenterte de 22 som skulle spille i mesterskapet var Thompson en av de seks som ikke kom med på laget. Det samme skjedde fire år senere da verdensmesterskapet ble arrangert i Mexico. Thompson endte med 16 landskamper for England. Debuten for det engelske landslaget kom i 4-3-seieren borte mot Portugal 17. mai 1964.
I sesongen 1969/1970 gikk Liverpool på et nederlag i FA-Cupen mot Watford FC, og manager Bill Shankly skjønte at han måtte bytte ut store deler av laget sitt. Thompson klarte en stund etter dette å forsvare plassen sin på laget i konkurransen med Steve Heighway, men måtte se plassen sin tapt i finalen i FA-Cupen i sesongen 1970/1971, men han kom inn som innbytter i løpet av kampen. Dette hjalp ikke siden Arsenal vant 2-1 etter ekstraomganger.
Etter dette spilte Thompson kun sporadisk for Liverpool, og han gikk på lån til Bolton Wanderers FC i sesongen 1973/1974. og 5. januar 1974 ble overgangen gjort permanent.
Thompson spilte totalt 415 kamper for Liverpool og scorte 54 mål.
Studentsamskipnaden i Nordland

Studentsamskipnaden i nordland (Studentinord) var en av Norges studentsamskipnader. Studentinord dekket velferdsbehovene til vel 8 000 studenter ved Universitetet i Nordland, Høgskolen i Narvik og Politihøgskolen i Bodø og Folkeuniversitetet i Narvik. Studentsamskipnaden ble etablert da Studentsamskipnaden i Bodø og Studentsamskipnaden i Narvik ble slått sammen 1. januar 2013. Den ble avløst av Nord Studentsamskipnad.
Studentinords øverste organ var styret bestående av fem studentrepresentanter (inkludert styreleder), to høyskolerepresentanter og to ansattrepresentanter. 
Studentsamskipnaden driver en rekke velferdstilbud for studentene; utleie av egne studentboliger, privat boligformidling, studentkantiner, studentbarnehager, sosialfaglig rådgivningstjeneste, studielånsformidling samt div. tilbud som har som mål å tilrettelegge for en positiv og spennende fritid. Samskipnaden har i tillegg deleierskap i treningssenteret Friskhuset Mørkved AS.
Studentskipnaden var samarbeidspartner med Akademika bokhandel. 
Fra 1. januar 2016 slås Studentsamskipnaden i Nesna sammen med Studentinord. Samtidig blir studentvelferden i Narvik en del av Norges arktiske studentsamskipnad, og dermed ikke lenger en del av Studentinords virksomhet.

Kantine

Studentskipnaden i Nordland har 4 kantiner ved UIN. Du har Hoved kantina i et eget bygg ved inngang B. Pennalet som er ved inngang D/E og Alexandria som er lokalisert ved biblioteket ved siden av Akademika. Den siste kantinen er Kasjotten og er plassert på mørkvedgården.

Bolig

Studentsamskipnaden driver utleie ved 5 studentboliganlegg med tilsammen ca 460 hybler og leiligheter i Bodø. Fem av anleggene ligger på Mørkved mens en ligger på Rønvik. Alle boliger har kabel-tv og internett. Leiere har adgang til moderne felles betalings vaskerier med vaskemaskiner og tørketrommel.Alle hyblene er møblert mens leilighetene er umøblert. Det er røykeforbud i alle boliger og fellesrom.
Fem av boenhetene er spesielt tilpasset rullestolebrukere.
Det er ikke lov med husdyr med unntak fra beboere i skavdalslia og hammarlia, de kan få søke om å ha husdyr.
For de som har lav inntekt eller høye utgifter er det mulighet for bostøtte.
Ove Christian Owe (farmasøyt og politiker)

Tidlig liv

Owe ble født i Holmestrand som sønn av malermester Ove Olsen (1829–1886) og Christiane Marie Halvorsen (1829–1917). Etter middelskoleeksamen, studerte han apotekerlære i Kristiansand, Holmestrand og Arendal. I 1892 tok han medhjelpereksamen, og i 1894 apotekereksamen.

Yrkeskarrière

Etter å ha vært redaktør i Bodø-avisen Nordland, arbeidet han ved Hortens apotek (1892–1897), Apoteket Hygiea i Oslo (1897) og var i årene 1897–1902 farmasøyt og provisor ved Bodø apotek.
Fra 1902 var han redaksjonssekretær i Trondheimsavisen Dagsposten, og deretter i årene 1909–1910 redaksjonssekretær i Morgenbladet. Fra 1910 til 1912 arbeidet han som redaktør i bladet Akershus i Lillestrøm.
Owe var både medstifter og formann i Trondhjems Journalistforening. Han var også redaktør i Norges Farmaceutiske Forenings tidsskrift, foreningens generalsekretær i årene 1912–1915. I 1913 var han Norges delegat ved den internasjonale farmasi-kongressen i Haag.
I 1915 bestyrte han det første universitetskursus til videreutdannelse av provisorer og apotekere, og samme år opprettet han Tordenskiolds apotek i Bodø, hvor han arbeidet som apoteker fra 1915. Den 17. juli 1925 ble han apoteker i Oslo, og i 1926 opprettet han Rosenkrantz apotek i Oslo, som han senere bestyrte.
I årene 1924–1926 var Owe medlem av administrasjonsstyret i Nordlands Privatbank.
O sole mio

«'O sole mio» (Min sol) er en verdenskjent napolitansk sang, skrevet av Eduardo Di Capua (melodi) og Giovanni Capurro (tekst) i 1898. Selv om det finnes versjoner på andre språk, blir «'O sole mio» vanligvis fremført på det opprinnelige napolitansk-kalabreriske språket.
Den første som spilte inn «'O sole mio» på plate var Giuseppe Anselmi i 1907. Sangen har blitt fremført og spilt inn på plate av enere innen operaverdenen som Enrico Caruso, Beniamino Gigli, Mario Lanza, The Canadian Tenors, The Three Tenors samt pop/rock artister som Bryan Adams, Me First and the Gimme Gimmes, Vitas (som sang den i et høyt kontratenor-register) samt Elvis Presley («It's Now or Never»).
Giulietta Morino, fiolin, spilte den inn i New York City 12. november 1928. Melodien ble utgitt i Norge på 78-platene His Master's Voice A.L. 2095 og på His Master's Voice A.L 2810.
Luciano Pavarotti mottok 1980 Grammy Award for Best Classical Vocal Performance for sin utførelse av «'O Sole Mio».

Engelskspråklige versjoner

I 1915 spilte Charles W. Harrison inn den første engelske oversettelsen av «'O sole mio» på plate.
I 1921 skrev William E. Booth-Clibborn teksten til en hymne som anvendte melodien. Den hadde tittelen «Down From His Glory».
Al Hoffman, Leo Corday og Leon Carr skrev en ny engelsk tekst. Deres versjon het «There's No Tomorrow». Tony Martin (Henri René orch) spilte den inn på plate 15. september 1949. Sangen ble utgitt på 78-platen RCA Victor 20-3582 og på singlen RCA Victor 47-3078. Omtrent ti år senere, da Elvis Presley var stasjonert i Vest-Tyskland i US Army, hørte han innspillingen og tapet en privat versjon av sangen.
Etter at han ble dimittert bad han om en ny tekst, skrevet spesielt for ham. Arbeidet ble foretatt av låtskriverduoen Aaron Schroeder og Wally Gold. David Hill spilte inn en demo. Den omskrevne versjonen fikk tittelen «It's Now or Never» og ble en verdensomspennende hit for Elvis Presley, som spilte den inn i RCA Studio B, Nashville, 3. april 1960 Den ble utgitt på singlene RCA Victor 47-7777 (mono) og RCA 61-7777 (stereo). Produsent var Steve Sholes.
I 1998 spilte Christopher Lee og Rhapsody of Fire inn en engelsk-italiensk versjon på plate.

Copyright

I 2002 erklærte en dommer i Torino at Alfredo Mazzucchi (1878-1972), tidligere kun betraktet som musikktranskribent, egentlig var den tredje legitime opphavspersonen. Sangen er ikke lenger offentlig eiendom og er beskyttet av copyrightloven frem til og med 2042.

Norske versjoner

En forfatter, som ikke er oppgitt på plateetiketten, har skrevet en norsk tekst. En kristen norsk tekst er skrevet av Thv. Gundersen. Jahn Teigen og Herodes Falsk har skrevet en humoristisk norsk tekst. Gunnar Andersen har skrevet en norsk tekst på haugesundsdialekt. Tande-P har også skrevet en norsk tekst. Den ukjente tekstforfatterens versjon bærer tittelen «Min sol». Gundersens versjon heter «O Jesus elsket». Andersens versjon heter «Fydle så ei fela». Tande-Ps versjon heter «Kom inn i varmen».
Berlinerpoppel

Utbredelse

I Norge er arten innført som hage- og parktre, og plantet ut i byene på kysten av Østlandet, samt i Kristiansand. Det opprinnelige avlsstedet er Berlin i Tyskland.
Vigdís Finnbogadóttir

Bakgrunn

Hennes far Finnbogi Rútur Þorvaldsson (1891–1973) var professor ved Islands universitet og hennes mor Ásta Sigríður Eiríksdóttir (1894–1986) var sykepleier og aktiv i sykepleierforbundet, blant annet som forbundets ordfører 1930–1955. 
Vigdís Finnbogadóttir studerte fransk og fransk dramatisk litteratur ved Universitetet i Grenoble og ved Sorbonne i Paris i årene 1949–1953. Hun studerte teaterhistorie ved Københavns Universitet og fransk og engelsk ved Háskóli Íslands (Universitetet på Island) med hovedvekt på de to språkenes dramatiske litteratur.

Karriere

Vigdís Finnbogadóttir var leder av teatergruppen Reykjavík Teaterselskap, senere kalt Reykjavíks teater, fra 1972 til 1980.
Hun arbeidet som pressesekretær for Islands Nasjonalteater under årene 1954–1957 og 1961–1964. Hun var turistguide på Island i flere år og koordinator for Islands Turistbyrå, senere gymnaslærer i fransk 1962–1972, og underviste i fransk i språkkurs i Islands fjernsyn (RUV) 1970–1971. Mellom 1972 og 1980 var hun lærer i fransk litteratur ved Islands universitet. Hun var teatersjef for Leikfélag Reykjavíkur (Reykjaviks byteater) 1972–1980. Årene 1976–1980 var hun medlem av Det nordiske kulturråd.

Islands president

I 1980 ble hun valgt til Islands fjerde president. I presidentvalget var hennes motstandere Guðlaugur Þorvaldsson, Pétur Thorsteinsson og Albert Guðmundsson. Det var det første presidentvalget med flere kandidater. Vigdís Finnbogadóttir var alenemor da hun ble valgt til Islands president; hennes adoptivdatter er Ástríður, født 1972. Hun ble gjenvalgt i 1984 (uten motkandidater), 1988 og 1992 (uten motkandidater). I 1988 vant hun valget med 94 %. I 1996 valgte hun å ikke stille for en ytterligere mandatperiode.
I 1993 ble hun kreert til æresdoktor ved Norges teknisk-naturvitenskapelige universitet (NTNU).

Etter presidentperioden

Senere ble hun goodwillambassadør for UNESCO. I 1997 var Finnbogadóttir vert for Nobels fredspriskonsert. I 2000 ble hun æresdoktor ved Islands universitet. Hun er i dag også medlem av Club de Madrid.
Tak hardt uti hand

Tak hardt uti hand er et musikkalbum av Kim André Rysstad som kom ut i 2007 på Etnisk musikklubb. Albumet inneholder middelalderballader og folkeviser. Arrangementene er ved Kim André Rysstad, Agnes Buen Garnås, Trond Sporsheim Berg og Daniel Sandén-Warg.
Jack Shephard

Rolleinformasjon

Tilbakeblikkepisoder: Pilot, del 1, White Rabbit, All the Best Cowboys Have Daddy Issues, Do No Harm, Exodus, del 1, Man of Science, Man of Faith, The Hunting Party, A Tale of Two Cities, Stranger In A Strange Land, Through the Looking Glass, del 1
Schack Carl Rantzau

Under Struensees styre

Under sitt opphold i Holstein hadde Rantzau jevnlig brevkontakt med Struensee og etter hvert som Struensees innflytelse ved Christian VIIs hoff ble større, satte Rantzau sitt håp til at han skulle få han kalt hjem igjen. 
I samtiden var Rantzau kjent for å ha et stort forbruk og lave inntekter, noe som medførte at gjelden nådde astronomiske høyder. Men han var høyadelig og dette hadde stor betydning, også i forholdet til Struensee. Rantzau–familien hadde i generasjoner vært med på å sette dagsorden i det politiske landskapet og et medlem av denne slekten var ikke hvem–som–helst. Rantzaus egne politiske vyer i begynnelsen av 1770-årene gikk ut på å gi tilbake makten til kongen, som var blitt fratatt ham av ondsinnede embetsmenn med Bernstorff i ledelsen. 
Da Struensee i desember 1770 overtalte kongen til å oppløse gehejmekonseillet og innføre kabinettstyre med han selv i rollen som kongens eneste minister, innsatte han personer som blant annet Rantzau som han mente å kunne kontrollere. Rantzau skulle utad virke som en adelig leder. Rantzau selv forventet utvilsomt at han skulle spille en hovedrolle, men opplevde å bli skjøvet helt ut på sidelinjen.
Da tiden for kuppet mot Struensee nærmet seg ble Rantzau en av deltakerne i dette. Han hadde etter hvert gått langt i sin kritikk av regimet. Det kan se ut som den avgjørende saken var at han ikke hadde fått hjelp av Struensee i en affære han hadde gående med sine kreditorer; kreditorene fikk tillatelse til å ta utlegg i hans eiendommer.
Dagene forut for kuppet var slitsomme dager for Rantzau for han klarte ikke å bestemme seg for hvem han skulle forråde. 
Det er blitt sagt at han gikk på besøk til Struensees bror Carl August Struensee for å avsløre planene for ham, men at denne ikke var hjemme slik at han bare fikk lagt igjen en beskjed. Selve kuppnatten ble han hentet av Køller-Banner ved 3–tiden. Det kan virke som han prøvde å slippe fra å delta i den mest risikable delen av kuppet ved å henvise til sin dårlige helse. Køller-Banner fikk han båret i en bærestol over Marmorbroen opp til slottet. Under selve kuppet var han først med inn på Christian VIIs gemakker for å få han til å underskrive fullmakter og arrestordre. Etterpå hadde han som oppgave å arrestere dronning Caroline Mathilde. Han skal ved denne anledningen ha utvist ualminnelig uforskammethet.

Etter Struensee

Etter Struensees og dronningens fall fikk Rantzau flere æresbevisninger og andre belønninger. Han ble utnevnt til general i infanteriet og han fikk sete i det Gehejmestatsrådet som ble dannet. 
9. juli 1772 ble han avskjediget fra sine embeter med en etterlønn på 8000 riksdaler.

Ordener

Han var Ridder av Dannebrog og Ridder av Elefantordenen.
Emmy Noether

Bakgrunn

Noether ble født i Erlangen i Tyskland, hvor faren var professor i matematikk. Hun hadde en yngre bror, Fritz Noether, som også var matematiker. I motsetning til mange andre store matematikere, viste ikke Noether noen særlig interesse for matematikk da hun var yngre. Som tenåring var hun mest interessert i musikk og dans. 
Selv om Universitetet i Erlangen ikke tillot kvinnelige studenter på denne tiden, fikk Emmy lov til å følge undervisningen. I 1904 ble det endelig tillatt for kvinner å studere ved Universitetet i Erlangen, og da ble Emmy straks student i matematikk. Tre år senere tok hun doktorgraden med Paul Gordan som veileder.

Matematiker

Hun leverte en rekke viktige publikasjoner som ga henne et godt rykte. I 1915 flyttet hun til Göttingen, men Universitetet i Göttingen nektet å la henne undervise der. En av hennes kollegaer ved universitetet var den kjente matematikeren David Hilbert, og han annonserte kursene hennes i universitetets timeplan under sitt eget navn. Det oppsto flere stridigheter ved universitetet, men til slutt ble hun tatt opp som fullverdig medlem av fakultetsstaben i 1919. 
I 1933 flyktet Emmy fra Tyskland. De nazistiske raselovene forbød henne å undervise ved universitetet. Hun slo seg ned i USA og begynte å undervise ved Bryn Mawr College. Hun døde her under mystiske omstendigheter i 1935. Emmy ble aldri gift, og hun hadde ingen slektninger i USA. Hennes yngre bror, Fritz Noether, flyktet fra det tyske Nazi-regimet til Sovjetunionen i 1934. Han ble skutt for anti-sovjetisk propaganda i 1941.
Hanna (film)

Handling

Tenåringen Hanna (Saoirse Ronan) kjenner ikke noe annet liv enn det hun har levd med faren Erik (Eric Bana), som har trent henne til å bli en iskald leiemorder, isolert fra alt som heter sivilisasjon i en skog i nord-Finland. Erik sitter på en hemmelighet som ikke kan offentliggjøres. Marissa Wiegler (Cate Blanchett) er en CIA-agent som ikke stopper for noe for å kunne drepe Erik - eller Hanna. Nå kan treningen endelig gi resultater for Hanna, som ble oppdratt med ett mål for øyet: Å drepe Wiegler.
Lilleby Audio

Lilleby Audio er et norsk firma i Trondheim som produserer spesialstøpte ørepropper, startet i 2004 av audiograf og musiker Tom Kenneth Alte. Bedriften har sitt hovedkontor på Buranhus i Gamle Kongevei 30.
Lilleby Audio produserer hørselsløsninger til personer som jobber i støyutsatte miljøer, derav hovedsakelig musikere, skyttere, tannleger, industriarbeidere og kabin- og bakkeansatte i flyselskap. Øreproppene beskytter mot uønsket og helsefarlig støy og finnes i en mengde varianter, blant annet støydempende, filtrerende, in-ear monitoring, samband og såkalte «multipropper» med flere bruksområder.
Mord på kreditt

Handling

Nick Parsons (Bruce Greenwood) og hans kone Elizabeth "Libby" (Ashley Judd) er ute på en romantisk seiltur på sjøen. Til sitt sjokk oppdager Libby at ektemannen har forsvunnet på mystisk vis nattestid, tilsynelatende druknet. Libby blir deretter urettmessig anklaget og dømt for mord på ektemannen. I fortvilelse bortadopterer hun deres fire år gamle sønn (sammen med ektemannens livsforsikring) til det hun tror er sin beste venninne. Det hele er i virkeligheten et simpelt bedrageri, som hun avslører når hun en dag ringer venninnen fra fengselet og forstår at hun lever sammen hennes "avdøde" ektemannen.
På grunn av god oppførsel løslates hun etter seks år og setter straks i gang jakten med å spore opp og hevne seg på ektemannen - og å finne sin sønn. Samtidig bryter hun vilkårene for prøveløslatelsen og får dermed den standhaftige politimannen Travis (Tommy Lee Jones) etter seg. Jakten bringer ham helt til New Orleans, men da han omsider skjønner at Libby ble lurt bestemmer han seg for å hjelpe henne.

Hovedrolle

Jodie Foster var opprinnelig utvalgt til å spille hovedrollen som Libby Parsons (etter at både Michelle Pfeiffer, Meg Ryan og Brooke Shields hadde avslått tilbudet). Men da hun ble gravid måtte Ashley Judd steppe inn.

Innspilling

Den ble innspilt sommeren og høsten 1998. Opptakene ble gjort en rekke steder i USA og Canada, blant annet Richmond i Canada, North Vancouver i Canada, Bowen Island i Canada og New Orleans i USA.
Den ble innspilt i DTS og Dolby Digital.

Publikum

Filmen ble en forholdsvis stor publikumssuksess da den innbrakte $177,8 millioner på verdensbasis, hvorav $117 millioner i USA alene. Den endte dermed opp som den 21 mest innbringende filmen på verdensbasis i 1999 og på 15.-plass i USA. Produksjonskostnadene var på $70 millioner.

Anmelderne

Mord på kreditt fikk dårlig til blandet mottakelse av kritikerne, noe som gjenspeiles i at den kun har fått 25 % på Rotten Tomatoes (2014) og 40 % på Metacritic. Den amerikanske filmanmelderen Roger Ebert gav den 2,5 av 4 stjerner.
VGs anmelder gav den terningkast fire og skrev: «Som underholdning er den grei nok - i A4, farger og enkel Hollywood-forpakning. Men «troverdig» er den kun øyeblikksvis». Både Aftenposten, Dagsavisen og FilmMagasinet gav den fire, mens Dagbladet gav den tre.

I Norge

Den hadde premiere å norske kinoer den 21. januar 2000. Den ble lansert på leievideo (VHS) den 6. september, kjøpevideo 20. september 2000 og på DVD (salg og utleie) den 24. januar 2001.
Den fikk middels god omtale av de norske filmanmelderne.

Priser og nominasjoner

Ashley Judd ble tildelt en Blockbuster Entertainment Award og ble i tillegg nominert til en MTV Movie Award. Tommy Lee Jones og Bruce Greenwood ble nominert til hver sin Blockbuster Award.
Khijtola

Hiitola (finsk: Hiitola, russ. Хийтола) er et tettsted i Lahdenpohja rajon i russisk Karelia.
Før 1944 var Hiitola en finsk kommune i Viborgs län. Kommunen lå ved den vestligste viken av innsjøen Ladoga. Antall innbyggere var 8 265 i 1939.
Latin Quarter (nattklubb)

Latin Quarter (også kjent som LQ) er en nattklubb i New York. Den åpnet opprinnelig i 1942, og hadde de neste årene kjente artister som Frank Sinatra, Ella Fitzgerald og Mae West på scenen. Etter å ha gjennomgått en rekke forandringer er fokuset nå på hiphop, reggaeton og salsamusikk.
Landstreitkräfte

Landstreitkräfte var landmakten i DDRs forsvar; Nationale Volksarmee.